CELEX: 62020TN0536
Language: mt
Date: 2020-08-25 00:00:00
Title: Kawża T-536/20: Rikors ippreżentat fil-25 ta’ Awwissu 2020 – LU vs BEI

23.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/36
            
         
      Rikors ippreżentat fil-25 ta’ Awwissu 2020 – LU vs BEI
      (Kawża T-536/20)
      (2020/C 399/53)
      Lingwa tal-kawża: l-Ingliż
      
         Partijiet
      
      
         Rikorrent: LU (rappreżentant: B. Maréchal, avukat)
      
         Konvenut: Il-Bank Ewropew tal-Investiment (BEI)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  prinċipalment, tannulla r-rapport finali maħruġ mill-Kumitat Investigattiv fit-13 ta’ Mejju 2020 kif ukoll id-deċiżjoni tal-President tal-Bank Ewropew tal-Investiment, bid-data tas-26 ta’ Mejju 2020, u kwalunkwe proċedura dixxiplinari meħuda abbażi ta’ dawn l-atti,
               
            
                  —
               
               
                  sussidjarjament, temenda l-konklużjonijiet tar-rapport finali maħruġ mill-Kumitat Investigattiv fit-13 ta’ Mejju 2020 u d-deċiżjoni tal-President tal-Bank Ewropew tal-Investiment, bid-data tas-26 ta’ Mejju 2020, u tordna t-tneħħija tal-fatti u tad-dikjarazzjonijiet kollha li huma irrilevanti u mhux xierqa miż-żewġ dokumenti, b’mod partikolari kwalunkwe riferiment għal imġiba malizjuża jew għal nuqqas min-naħa tar-rikorrent kif ukoll kwalunkwe riferiment għal proċedura dixxiplinali.
               
            
                  —
               
               
                  fi kwalunkwe każ, tilqa’ t-talbiet li ġejjin:
                  
                              —
                           
                           
                              jingħata kumpens fir-rigward tal-ksur tal-integrità fiżika u mentali tar-rikorrent kif ukoll tad-dritt tiegħu għal-libertà ta’ ħsieb u ta’ espressjoni, id-dritt tiegħu għal amministrazzjoni tajba u d-dritt tiegħu għal rimedju effettiv u għal proċess imparzjali, li jammonta għal EUR 25 000;
                           
                        
                              —
                           
                           
                              jingħata kumpens fir-rigward tad-dannu morali subit mir-rikorrent, li jammonta għal EUR 25 000;
                           
                        
                              —
                           
                           
                              jingħata kumpens għall-ispejjeż mediċi (li ma humiex irrimborsati taħt l-assigurazzjoni għall-mard tal-BEI) bħala riżultat tad-dannu kkawżat mill-konvenut u subit mir-rikorrent li jammontaw għal EUR 200 (inkluż il-VAT); u
                           
                        
                              —
                           
                           
                              tordna r-rimbors tal-ispejjeż ta’ dawn il-proċeduri, li jammontaw għal somma provviżorja ta’ EUR 15 000.
                           
                        
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka seba’ motivi.
      
                  1.
               
               
                  L-ewwel motiv, ibbażat fuq il-ksur tal-Artikoli 3 u 31 tal-Karta tad-Drittijiet Funamentali tal-Unjoni Ewropea (iktar ’il quddiem il-“Karta”): rispett tal-integrità mentali u kundizzjonijiet ta’ xogħol ġusti u ekwi.
               
            
                  2.
               
               
                  It-tieni motiv, ibbażat fuq il-ksur tal-Artikolu 10 u 11 tal-Karta: libertà ta’ ħsieb u libertà ta’ espressjoni.
               
            
                  3.
               
               
                  It-tielet motiv, ibbażat fuq il-ksur tad-dritt li dak kollu li jirrigwardah jiġi trattat b’mod imparzjali u ġust u fi żmien raġonevoli, sanċit fl-Artikolu 41(1) tal-Karta.
                  
                              —
                           
                           
                              L-ewwel nett, ir-rikorrent isostni li l-konvenut naqas mid-dmir tiegħu ta’ imparzjalità sa fejn naqas milli jeżamina ċertu numru ta’ argumenti u fatti;
                           
                        
                              —
                           
                           
                              It-tieni nett, ir-rikorrent jiddikjara li l-konvenut naqas mid-dmir tiegħu ta’ imparzjalità inkwantu ma eżaminax b’mod xieraq ċerti osservazzjonijiet tar-rikorrent;
                           
                        
                              —
                           
                           
                              It-tielet nett, ir-rikorrent isostni li l-konevut kiser id-dritt għal trattament imparzjali inkwantu naqas milli jressaq espert biex jixhed.
                           
                        
            
                  4.
               
               
                  Ir-raba’ motiv, ibbażat fuq il-fatt li d-dritt tar-rikorrent għal smigħ qabel ma tittieħed miżura sfavorevoli, li minnu jibbenefika taħt l-Artikolu 41(2) tal-Karta, ġie miksur fil-kuntest tal-iżvolġiment tal-proċedura formali u tal-konklużjonijiet tar-rapport finali tal-Kumitat Investigattiv.
                  
                              —
                           
                           
                              Ir-rikorrent isostni li d-dritt tiegħu għal smigħ ġie miksur minħabba li uħud mill-osservazzjonijiet tiegħu ma ttiħdux inkunsiderazzjoni mill-Kumitat Investigattiv.
                           
                        
            
                  5.
               
               
                  Il-ħames motiv, ibbażat fuq il-ksur tad-dritt tar-rikorrent għal rimedju effettiv u għal proċess imparzjali, sanċit fl-Artikolu 47 tal-Karta.
               
            
                  6.
               
               
                  Is-sitt motiv, ibbażat fuq il-fatt li d-dritt tar-rikorrent għal smigħ qabel ma tittieħed miżura sfavorevoli, li minnu jibbenefika taħt l-Artikolu 41(2) tal-Karta, ġie miksur meta ġie approvat ir-rapport finali tal-Kumitat Investigattiv mill-President tal-BEI.
               
            
                  7.
               
               
                  Is-seba’ motiv, ibbażat fuq il-ksur tat-tielet inċiż tal-Artikolu 41(2) tal-Karta: l-obbligu li l-amministrazzjoni tagħti motivazzjoni għad-deċiżjonijiet tagħha.
                  
                              —
                           
                           
                              Ir-rikorrent jiddikjara li l-konvenut naqas mill-obbligu tiegħu li jagħti deċiżjoni motivata, sa fejn il-President tal-BEI ma spjegax ir-raġunijiet għaliex huwa approva r-rapport finali tal-Kumitat Investigattiv.